Un luptător din UFC s-a înrolat în armată ca să evite plictiseala din pandemie.
Jake Matthews are 16 victorii şi 4 înfrângeri în carieră. Matthews va lupta cu Diego Sanchez pe 27 septembrie. Matthews a câştigat peste 100.000 de euro din luptele sale.
Dacă vrei să faci sport în timpul pandemiei, te-ai gândit să te înrolezi în armată? Aşa a făcut luptătorul din UFC, Jake Matthews. Australianul nu a mai putut să suporte plictiseala, aşa că şi-a făcut bagajele şi a plecat la unitate. După 5 săptămâni de antrenament de bază, Matthews a spus că "E ceva ce mi-am dorit mereu să fac. Dacă nu mi-aş fi început cariera de luptător, probabil aş fi mers în armată.". Australianul a mai spus că nu i-a fost greu să se adapteze la viaţa de armată pentru că era obişnuit cu un programul strict de la antrenamentele sale.